Ent need sõnad ja see üleskutse sobiksid hästi ka Vana Testamendi ükskõik millise prohveti suhu ning samas võiksid need pärineda Jeesuselt endalt, kes samuti selgelt sidus inimese usu täiuslikkuse armastuse, halastuse ja õigluse mõistetega. Me võime ka nõnda öelda, et terve Uue Testamendi läbivaks  sõnumiks on kuulutus Jumala kohtust, aga seda kohut ei mõisteta mitte nende üle, kes pole järginud teatavaid kõlbelisi või usulisi reegleid, vaid nende üle, kes vihkavad oma ligimest, on tema vastu julmad ja ebaõiglased - isegi kui nad nõnda usuvad mingeid kõlbelisi või usulisi reegleid järgivat. Iial ei tohi unustada, et Jumal vihkab küll pattu, aga armastab patust ja kui me tahame olla täiuslikud, st. tema sarnased, siis peame käituma samamoodi.